तीसरी लाइन का काम चलने से 15 की स्पीड से निकलीं ट्रेनें
बीना-भोपाल रेल खंड में सलामतपुर स्टेशन में तीसरी रेलवे लाइन की नान इंटरलाकिंग यानी एनआई का कार्य तेज हो गया है। इस कारण भोपाल तरफ से आने वाली कई ट्रेनें 1 से 3 घंटे की देरी से चल रही हैं। एनआई के चलते गुरुवार को नई दिल्ली- हबीबगंज शताब्दी एक्सप्रेस विदिशा स्टेशन के प्लेटफार्म नंबर 2 पर करीब एक घंटे तक खड़ी रही। इस ट्रेन का विदिशा में स्टापेज नहीं है। इसके बाद भी इस ट्रेन को रोका गया था। इसी के साथ 3 घंटे की देरी से चल रही कुशीनगर एक्सप्रेस को भी प्लेटफार्म क्रमांक 3 पर करीब एक घंटे तक रोका गया। इससे पहले सुबह 9 बजे जाने वाली राज्यरानी एक्सप्रेस 2 घंटे की देरी से भोपाल की ओर रवाना हुई।
इसके अलावा बिलासपुर-भोपाल एक्सप्रेस भी आगामी 7 मार्च तक बीना-भोपाल के बीच सभी स्टेशनों पर रोकी जाएगी। एनआई के चलते इस रूट पर आगामी 7 मार्च तक सभी यात्री ट्रेनें प्रभावित रहेंगी। आगामी 7 मार्च के बीच नागपुर-झांसी पैसेंजर ट्रेन रद्द रहेगी। भोपाल से बीना जंक्शन के बीच चलने वाली मेमू पैसेंजर ट्रेन इस अवधि में केवल विदिशा से बीना जंक्शन के बीच चलती रहेगी। ग्वालियर से गुना-अशोकनगर, बीना होते हुए भोपाल तक चलने वाले इंटरसिटी एक्सप्रेस और भोपाल-जोधुपर पैसेंजर बीना जंक्शन से ही वापस हो रही हैं। स्टेशन प्रबंधक आरके श्रीवास्तव ने बताया कि यात्री गाड़ियों को सलामतपुर और दीवानगंज के बीच 15 किमी प्रति घंटे की स्पीड से निकाला जा रहा है।
hin_Deva hin_Deva hin_Deva